hu hu hu hu hu hu hu hu hu hu hu hu hu hu hu hu de hu hu ca hu sk hu de hu ca hu hbs_lat hu hu hu hu hu hu hu ca hu sl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk sk sk hu hu hu hu hu hu hu hu en hu en cs de hu cs hu hu fr de de hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ca mhr hbs_lat de eo es eu fr it ms nl pl pt ro hbs_lat sk hbs_lat oc fy pl fr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. január 26.
Ugrás a navigációhoz Ugrás a kereséshez
A Wikimédia Commons tartalmaz Németlipcse témájú médiaállományokat.
Németlipcse (szlovákul Partizánska Ľupča, korábban Nemecká Ľupča, németül: Deutschliptsch) község, egykori járási székhely Szlovákiában, a Zsolnai kerületben, a Liptószentmiklósi járásban. Szlovák nevét az 1945-ben itt folyt partizánharcok emlékére kapta.
Liptószentmiklóstól 15 km-re nyugatra található.
1252-ben IV. Béla adománylevelében említik először, melyben a szliácsi uradalmat a turóci premontrei kolostornak adja és melyben leírja az uradalom határait. Területe már a késő bronzkorban lakott volt. A települést a korponai és selmeci szászok alapították a 13. század elején, akik a környező arany és ezüstbányákra kaptak szabadalmi jogot. Első kiváltságait 1270-ben kapta, amikor V. István király szabad bíróválasztási és ítélkezési, halászati, költözködési, bányászati, vásártartási jogot, valamint vámmentességet biztosít a település polgárainak. Szász őslakossága a századok során teljesen beolvadt a szlovákságba. A 14.-16. században a legjelentősebb liptói város lett. Kereskedői gyolccsal, posztóval szereztek hírnevet, fejlett kézműipara is volt. A 19. századra azonban már nem tudott lépést tartani az ipari fejlődéssel és hanyatlásnak indult.
Vályi András szerint "Német Lipcse. Tót mező Város Liptó Várm. földes ura a’ K. Kamara, lakosai katolikusok, és evangelikusok, fekszik Rozembergához 1 mértföldnyire. Ispotállya is vagyon, szántó földgye sovány, legelője elég, fája, piatzok helyben, a’ hol mindent el adhatnak."[2]
Fényes Elek szerint "Német-Lipcse, (Nemecska-Lupka), tót m.-város Liptó vmegyében: 2161 evang., 6 zsidó lak. Kath. és evang. anyaszentegyházak. Ezen várost hajdan németek épitették, de márma mind eltótosodtak. Van gazdag vas- és piskolcz bányája. A régi arany- és ezüst-bányák elenyésztek. Evang. nemzeti oskola; jeles országos- és héti-vásárok. Lakosai közt sok timár találtatik; patakjában sok pisztrang bőséggel. Privilégiuma van. F. u. a kamara." [3]
1907-től a trianoni békeszerződésig Liptó vármegye Németlipcsei járásának székhelye volt.
1910-ben 2176 lakosából 2071 szlovák, 68 magyar és 27 német anyanyelvű volt. Ebből 1185 római katolikus, 918 evangélikus, 71 izraelita és 1-1 görög katolikus és református vallású volt.
2001-ben 1285 lakosából 1265 szlovák volt.
2011-ben 1236 lakosából 1204 szlovák volt.
Innét származott Chalupka Sámuel (17. század) evangélikus lelkész és az árvai egyházmegye esperese.
Itt született 1767-ben Adam Chalupka szlovák evangélikus lelkész, szakíró.
Itt született 1869-ben Kheberich Márton szepesi segédpüspök.
Itt hunyt el 1629-ben Duchon Flórián evangélikus lelkész.
Itt hunyt el 1708-ban Kereskényi András Liptó vármegyei alispán, követ.
Itt tanult Xylander István (1572-1619) evangélikus püspök, szuperintendens.
Itt tanult Lovich Ádám (1760-1831) a Bányai evangélikus egyházkerület püspöke 1815-től haláláig.
Itt szolgált Palugyay Imre (1780-1858) nyitrai püspök, egyházi író.
Központi terén áll erődített fallal körülvett 13.-14. századi Szent Máté evangélistának szentelt római katolikus temploma, melynek szárnyasoltára 1495-ben készült. Ez ma a Szlovák Nemzeti Galériában látható. A templomot a 14. és 15. században reneszánsz stílusban építették át és bővítették, a 16. században fallal erősítették meg.
Hétfájdalmú Szűzanya temploma a temetőben áll, 1263-ban építették, a 17. században reneszánsz stílusban bővítették, majd a 18.-19. században barokk stílusban átépítették.
Neoklasszicista evangélikus temploma 1887-ben épült a korábbi 1783-ból való templom helyén.
A katolikus plébánia épülete 17. századi.
Vendéglő a 17. századból.
14. századi reneszánsz lakóházak.
Bernard Jozef Meliš: Cirkevné pomery v Slovenskej a Partizánskej (Nemeckej) Ľupči v stredoveku. Studia Historica Tyrnaviensia XVII.
Julius Kürti 1932: Nemecká Ľupča a jej archív. Sborník muzeálnej slovenskej spoločnosti XXVI.
↑ Počet obyvateľov SR k 31. 12. 2019
↑ Vályi András: Magyar Országnak leírása I–III. Buda: Királyi Universitás. 1796–1799.
↑ Fényes Elek: Magyarország geographiai szótára, mellyben minden város, falu és puszta, betürendben körülményesen leiratik. Pest: Fényes Elek. 1851.
A Wikimédia Commons tartalmaz Németlipcse témájú médiaállományokat.
Hivatalos oldal (szlovákul és lengyelül)
Az Alacsony-Tátra oldalán (szlovákul)
A Liptószentmiklósi járás települései
Behárfalu (Liptovské Beharovce) ·  Benedekfalu (Beňadiková) ·  Bobrovnik (Bobrovník) ·  Bukovina ·  Deménvölgy (Demänovská Dolina) ·  Dubrava (Dúbrava) ·  Gálfalu (Galovany) ·  Guotfalu (Gôtovany) ·  Hárommalatin (Malatíny) ·  Hutti (Huty) ·  Hibbe (Hybe) ·  Izsépfalu (Ižipovce) ·  Jakabfalu (Jakubovany) ·  Jalóc (Jalovec) ·  Jamnik (Jamník) ·  Kelecsén (Liptovské Kľačany) ·  Királyboca (Vyšná Boca) ·  Királylehota (Kráľova Lehota) ·  Kisbobróc (Bobrovček) ·  Kisborove (Malé Borové) ·  Kisporuba (Liptovská Porúbka) ·  Kokava (Liptovská Kokava) ·  Konszka (Konská) ·  Kvacsan (Kvačany) ·  Laziszkó (Lazisko) ·  Liptóújvár (Liptovský Hrádok) ·  Lubella (Ľubeľa) ·  Magyarfalu (Uhorská Ves) ·  Maluzsina (Malužiná) ·  Mattyasóc (Liptovské Matiašovce) ·  Nádasd (Trstené) ·  Nagybobróc (Bobrovec) ·  Nagyborove (Veľké Borové) ·  Nagyolaszi (Vlachy) ·  Németlipcse (Partizánska Ľupča) ·  Németporuba (Závažná Poruba) ·  Paucsinalehota (Pavčina Lehota) ·  Pálfalu (Pavlova Ves) ·  Pottornya (Podtureň) ·  Pribilina (Pribylina) ·  Prószék (Prosiek) ·  Szélporuba (Veterná Poruba) ·  Szentandrás (Liptovský Ondrej) ·  Szentanna (Liptovská Anna) ·  Szentiván (Liptovský Ján) ·  Szentivánboca (Nižná Boca) ·  Szentkereszt (Svätý Kríž) ·  Szentpéter (Liptovský Peter) ·  Szielnic (Liptovská Sielnica) ·  Szmrecsán (Smrečany) ·  Tarnóc (Liptovský Trnovec) ·  Vavrisó (Vavrišovo) ·  Vázsec (Važec) ·  Vichodna (Východná) ·  Zsár (Žiar)
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Németlipcse&oldid=24622666”
A Liptószentmiklósi járás települései
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. január 26., 17:50
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.